turjo4nis/wikipedia-bn-dump-20250701 huggingface dataset:
কাওরাইদ ইউনিয়ন

কাওরাইদ ইউনিয়ন বাংলাদেশের গাজীপুর জেলার শ্রীপুর উপজেলার অন্তর্গত একটি ইউনিয়ন।

অবস্থান 
উত্তর দিকে পাইথল ইউনিয়ন, উত্তর-পশ্চিম দিকে রাজৈ ইউনিয়ন, কাওরাইদ ইউনিয়নের পশ্চিমে দিকে হবিরবাড়ি ইউনিয়ন, দক্ষিণে বরমী ইউনিয়ন, পূর্বে নিগুয়ারী ইউনিয়ন অবস্থিত।

প্রশাসনিক অঞ্চল 
১৫ টি গ্রাম নিয়ে গঠিত কাওরাইদ ইউনিয়ন।

জনসংখ্যা 
ইউনিয়নের জনসংখ্যা ৯৪,৮৪৪ জন

খাল ও নদী 
 সুতিয়া নদী
 মাটি কাটা নদী

যোগাযোগব্যবস্থা 
কাওরাইদ রেলওয়ে স্টেশন
১৮৮৫ সালে মূলত কাঁচা পাট নদীপথে কলকাতায় আনার জন্য ঢাকা স্টেট রেলওয়ে নামে খ্যাত ময়মনসিংহ থেকে ঢাকা হয়ে নারায়ণগঞ্জ পর্যন্ত ১৪৪ কিমি দীর্ঘ মিটারগেজ রেললাইন স্থাপন করা হয়। এসময় এই লাইনের স্টেশন হিসেবে কাওরাইদ রেলওয়ে স্টেশন তৈরি করা হয়।

যোগাযোগ ব্যবস্থা হিসাবে বাস ও ট্রেন আছে।

কাওরাইদের যাতায়াতের প্রধান মাধ্যম হচ্ছে, রেলগাড়ী। শ্রীপুর উপজেলা থেকে কাওরাইদ ইউনিয়ন পরিষদের দুরত্ব ১৩ কিঃ মিঃ। যাতায়াতের প্রধান মাধ্যম হিসাবে রয়েছে ট্রেন, সি.এন.জি ইত্যাদি।

শিক্ষা প্রতিষ্ঠান

প্রাথমিক বিদ্যালয় 
 কাওরাইদ ১নং সরকারি প্রাথমিক বিদ্যালয়।
 যোগীরছিট সরকারি প্রাথমিক বিদ্যালয় (১৯৬৯)
 বাপতা সরকারি প্রাথমিক বিদ্যালয়
 জাহাঙ্গীরপুর পশ্চিম পাড়া সরকারি প্রাথমিক বিদ্যালয়
 ৩৪ নং নান্দিয়া সাংগুন সরকারী প্রাথমিক সরকারী বিদ্যালয় ।
 ২৭ নং হয়দেবপুর সরকারি প্রাথমিক বিদ্যালয়

মাধ্যমিক বিদ্যালয় 

 কাওরাইদ কে.এন উচ্চ বিদ্যালয় ।
 ত্রিমোহনী বি,ডি ইসলামিয়া উচ্চ বিদ্যালয় ।
 হয়দেবপুর ডাঃ কামাল উদ্দিন উচ্চ বিদ্যালয় ।
 বলদীঘাট জান মাহমুদ সরকার উচ্চ বিদ্যালয় ।
 ধামলই উচ্চ বিদ্যালয় ।
 যোগীরছিট উচ্চ বিদ্যালয় ।

দর্শনীয় স্থান 
রবীন্দ্র স্মৃতি বিজড়িত ডাক-বাংলোঃ বিশ্বকবি রবীন্দ্রনাথ ঠাকুর ময়মনসিংহে যাওয়ার পথে এ ডাক-বাংলোতে ( যা বর্তমানে ভুমি অফিস হিসেবে ব্যবহৃত হচ্ছে) অবস্থান করেন।

কাওরাদি ব্রম্ম মন্দির ও স্মৃতি ফলকঃ

গুপ্ত পরিবারের বিখ্যাত ব্যক্তিদের স্মরণে মন্দির চত্বরে রয়েছে সতেরটি স্মৃতি ফলক। স্মৃতিফলকগুলো কলকাতার সরাইসেন্ট থেকে আনা মূল্যবান শ্বেত পাথরে নির্মিত।

স্মৃতিফলকে যাদের নাম রয়েছে তারা হলেন স্যার কে জি গুপ্ত, প্রসন্ন তারা গুপ্তা, কালীনারায়ণ গুপ্ত, অন্নদা সুন্দরী গুপ্তা, প্যারী মোহন গুপ্ত,

গঙ্গাগোবিন্দ গুপ্তা, বিনয় চন্দ্র গুপ্ত,হেমন্ত শশীগুপ্ত,সরলা সুন্দরী দেবী, বিমলা দাস,প্রাণকৃষ্ণ আচার্য, শশীভূষণ দত্ত,সরযুবালা সেন, মিহির কুমার সেন, হিমাংশু মোহন গুপ্ত, অতুল প্রসাদ সেন ও বিনোদ মণি গুপ্তা।

উল্লেখযোগ্য ব্যক্তি 
Kali Narayan Gupta

 স্যার কৃষ্ণগোবিন্দ গুপ্ত (কে.জি গুপ্ত) - ভাটপাড়া ও কাওরাইদের জমিদার,ভাইসরয়ের ইন্ডিয়ান কাউন্সিলের প্রথম ভারতীয় সদস্য।
 অতুল প্রসাদ সেন কে ব্রহ্ম মন্দিরের পাশে সমাধিস্থলে তার চিতাভস্ম সমাহিত করা হয়।

ধর্মীয় প্রতিষ্ঠান 
 ব্রহ্ম মন্দির কাওরাইদ
 কাওরাইদ কেন্দীয় জামে মসজিদ ও এতিমখানা।

 যোগীরছিট মধ্য পাড়া জামে মসজিদ ও এতিমখানা।
 আঃ রাশেদ জামে মসজিদ জাহাঙ্গীরপুর।
 জাহাঙ্গীরপুর বাইতুন নুর জামে মসজিদ।
 বাপতা বৈরাগবাড়ি জামে মসজিদ ।
 বাপতা মধ্য-পূর্বপাড়া জামে মসজিদ ।
 বাপতা পশ্চিমপাড়া পাঠানবাড়ি জামে মসজিদ ।
 নান্দিয়া সাঙ্গুন মীরবাড়ি জামে মসজিদ ।
 বয়ড়া পূর্ব পাড়া জামে মসজিদ ও ফোরকানিয়া মাদ্রাসা ।
 বয়রা জামে মসজিদ ।
 কাওরাইদ বাজার কেন্দ্রীয় জামে মসজিদ ।

তথ্যসূত্র 

শ্রীপুর উপজেলা, গাজীপুরের ইউনিয়ন
প্রতিরক্ষা গোয়েন্দা মহাপরিদপ্তরের মহাপরিচালক

প্রতিরক্ষা গোয়েন্দা মহাপরিদপ্তর বা ডিরেক্টরেট জেনারেল অব ফোর্সেস ইন্টেলিজেন্স (ডিজিএফআই) হচ্ছে বাংলাদেশের প্রধান সামরিক গোয়েন্দা সংস্থা। এনএসআই ও বিশেষ শাখার সাথে এই সংস্থা বাংলাদেশের অভ্যন্তরীণ গোয়েন্দা কার্যক্রম চালাতে বিশেষ ভূমিকা রাখে।

কাঠামো 
নিজস্ব অবকাঠামো সংস্থাটি গঠিত হয়েছে। মহাপরিচালক হিসেবে রয়েছেন একজন মেজর জেনারেল। তিনি সাতজন পরিচালক নিয়ে সংস্থার কার্যক্রম পরিচালনা করেন। তারা প্রত্যেকেই ব্রিগেডিয়ার জেনারেল কিংবা সমপদের অধিকারী হয়ে থাকেন।

ডিরেক্টরেট অব ফোর্সেস ইন্টেলিজেন্স (ডিএফআই) মহাপরিচালকদের তালিকা

ডিরেক্টরেট জেনারেল অব ফোর্সেস ইন্টেলিজেন্স (ডিজিএফআই) মহাপরিচালকদের তালিকা

প্রধান কার্যালয় 
প্রতিরক্ষা গোয়েন্দা মহাপরিদপ্তর (ডিজিএফআই)-এর প্রধান কার্যালয় ঢাকা সেনানিবাসে অবস্থিত।

তথ্যসূত্র

বহিঃসংযোগ 
আন্তঃবাহিনী জনসংযোগ পরিদপ্তর

বাংলাদেশের সশস্ত্র বাহিনী
 
১৯৭৭-এ বাংলাদেশে প্রতিষ্ঠিত
বাংলাদেশের গোয়েন্দা সংস্থা
মোহাম্মদ আকবর হোসেন (জেনারেল)

অন্য ব্যবহারের জন্য, দেখুন আকবর হোসেন (দ্ব্যর্থতা নিরসন)।
 লেফট্যানেন্ট জেনারেল মোহাম্মদ আকবর হোসেন বাংলাদেশ সামরিক বাহিনীর তিন তারকা পদক এর একজন জেনারেল।

কর্মজীবন 
আকবর ৯ম পদাতিক ডিভিশনের জেনারেল অফিসার কমান্ডিং (জিওসি) ছিলেন। প্রতিরক্ষা গোয়েন্দা মহাপরিদপ্তরের (ডিজিএফআই) এর সাবেক মহাপরিচালক।  তিনি স্পেশাল সিকিউরিটি ফোর্স (এসএসএফ) এর ও সাবেক মহাপরিচালক। (বাংলাদেশের প্রধানমন্ত্রী, রাষ্টপতি, জাতির পিতার পরিবারবর্গসহ রাষ্ট্র কর্তৃক ঘোষিত অতিগুরুত্বপূর্ণ ব্যক্তিদের নিরাপত্তা প্রধান করে থাকে সংস্থাটি)। তিনি একটি আর্টিলারি ব্রিগেড ও এয়ার ডিফেন্স আর্টিলারি (এডিএ) ব্রিগেড কমান্ড করেন। বাংলাদেশ মিলিটারি একাডেমি থেকে ২০ ডিসেম্বর ১৯৮৫ সালে ১৩তম বিএমএ দীর্ঘ কোর্সে কমিশন লাভ করেন। তার অধীনে ডিজিএফআই এর একটি নতুন মনোগ্রাম ডিজাইন করা হয়েছিলো।

তথ্যসূত্র 
৬. https://m.bdnews24.com/amp/bn/detail/bangladesh/1847512

১৯৬৫-এ জন্ম
বাংলাদেশী জেনারেল
বাংলাদেশ সেনাবাহিনীর জেনারেল
বাংলাদেশী সেনা কর্মকর্তা
জীবিত ব্যক্তি
প্রতিরক্ষা গোয়েন্দা মহাপরিদপ্তরের মহাপরিচালক
রেজ্জাকুল হায়দার চৌধুরী (জেনারেল)

মেজর জেনারেল রেজ্জাকুল হায়দার চৌধুরী বাংলাদেশ সামরিক বাহিনীর একজন সাবেক কর্মকর্তা। তিনি বাংলাদেশ রাইফেলসের মহাপরিচালক হিসেবে দায়িত্ব পালন করেছিলেন। ১০ ট্রাক অস্ত্র চোরাচালান মামলায় যে ১৪ জনের ফাঁসির আদেশ হয়েছিল তার মধ্যে তিনিও ছিলেন। যদিও ২০২৪ সালে তিনি এই মামলা থেকে খালাস পান।

কর্মজীবন 
মেজর জেনারেল রেজ্জাকুল হায়দার চৌধুরী প্রতিরক্ষা গোয়েন্দা মহাপরিদপ্তরের (ডিজিএফআই) সাবেক মহাপরিচালক। ইতিপূর্বে তিনি বাংলাদেশ রাইফেলস এর মহাপরিচালকের দায়িত্ব পালন করেন।

১০ ট্রাক অস্ত্র মামলা 
২০০৪ সালের ১ এপ্রিল চট্টগ্রামে দশ ট্রাক অস্ত্রের চালানটি ধরা পড়ে। ২০০৭ সালের ১১ জানুয়ারি জরুরি অবস্থা জারির পর তাকে বাধ্যতামূলক অবসর দেয়া হয়। ২০০৯ সালের ১৫ মে রাতে ওল্ড ডিওএইচএস এর বাসা থেকে এ মামলায় গ্রেপ্তার করা হয়। ২০১১ সালের ২৬ জুন সিআইডি আদালতে দশ ট্রাক অস্ত্র মামলার সম্পূরক চার্জশিট দাখিল করেন। ২০১১ সালের ২৯ নভেম্বর থেকে সাক্ষ্যগ্রহণের মধ্য দিয়ে শুরু হয়েছে বিচার কাজ। ৩০ জানুয়ারি ২০১৪ চোরাচালানের ঘটনায় করা বিশেষ ক্ষমতা আইনের মামলায় মেজর জেনারেল রেজ্জাকুল হায়দার চৌধুরী সহ ১৪ জনকে ফাঁসিতে ঝোলানোর রায় দেয় আদালত। অস্ত্র আইনের পৃথক দুটি ধারায় ১৪ জনের প্রত্যেককে দেয়া হয় যাবজ্জীবন ও সাতবছর করে দণ্ডাদেশ।

২০২৪ সালের ১৮ ডিসেম্বর এই মামলায় তিনি রেজ্জাকুল হায়দার চৌধুরী, সাবেক স্বরাষ্ট্র প্রতিমন্ত্রী লুৎফুজ্জামান বাবরসহ ৪ জনকে খালাস দিয়েছেন হাইকোর্ট।

২০২৫ সালের ১৪ জানুয়ারি, অস্ত্র আইনে করা আরেক মামলায় রেজ্জাকুল হায়দার চৌধুরী, লুৎফুজ্জামান বাবরসহ ৬ জনকে খালাস দিয়েছেন হাইকোর্ট।

তথ্যসূত্র

বহিঃসংযোগ 
আন্তঃবাহিনী জনসংযোগ পরিদপ্তর

জন্মের বছর অনুপস্থিত (জীবিত ব্যক্তি)
বাংলাদেশ সেনাবাহিনীর জেনারেল
জীবিত ব্যক্তি
প্রতিরক্ষা গোয়েন্দা মহাপরিদপ্তরের মহাপরিচালক
বর্ডার গার্ড বাংলাদেশের মহাপরিচালক
ধোপাপাড়া

ধোপাপাড়া রাজশাহী জেলার পুঠিয়া উপজেলা র বড় গ্রাম । পুঠিয়া থেকে ৪ কিমি দূরে তাহেরপুর রোড এ অবস্থিত । এখানে একটি কলেজ ধোপাপাড়া মেমোরিয়াল ডিগ্রি কলেজ  ২টা উচ্চ বিদ্যালয় আসে ।

তথ্যসূত্র
এএসএম নজরুল ইসলাম রবি

এএসএম নজরুল ইসলাম রবি বাংলাদেশ সেনাবাহিনীর (অব:) কর্মকর্তা (মেজর জেনারেল) এবং ডিজিএফআইর সাবেক মহাপরিচালক। বর্তমানে আওয়ামী লীগের রাজনীতির সাথে জড়িত। ২০১৮ সালে পাবনা-৪ (ঈশ্বরদী-আটঘরিয়া) আসনের সংসদ সদস্য প্রার্থী হতে চান। এই আসন থেকে টানা পাঁচবার সংসদ সদস্য নির্বাচিত হয়েছেন বর্তমান সংসদ সদস্য শামসুর রহমান শরীফ ডিলু।

জন্ম ও প্রাথমিক জীবন 
এএসএম নজরুল ইসলাম রবির জন্ম ১৯৫০ সালে বাংলাদেশের রাজশাহী বিভাগের পাবনা জেলার আটঘরিয়া উপজেলার চাঁদভা ইউনিয়নের বেরুয়ান গ্রামে। তার পিতা সাহাদত আলী আটঘরিয়ার সড়াবাড়িয়া সরকারি প্রাথমিক বিদ্যালয়ের প্রধান শিক্ষক ও পাবনা জজকোর্টের আইনজীবী ছিলেন। দাদা আয়েজ উদ্দিন মোল্লা চাঁদভা ইউনিয়ন পরিষদের চেয়ারম্যান ছিলেন। সড়াবাড়িয়া সরকারি প্রাথমিক বিদ্যালয়ে প্রাথমিক শিক্ষা গ্রহণের পর ১৯৬৬ সালে পাবনা রাধানগর মজুমদার একাডেমী স্কুল এন্ড কলেজ পাবনা ( আর এম একাডেমী স্কুল এন্ড কলেজ পাবনা ) থেকে এসএসসি পাশ করে পাবনা এডওয়ার্ড কলেজে ভর্তি হন। এরপর তিনি ঈশ্বরদী জিন্নাহ কলেজে ভর্তি হন এবং সেখান থেকে প্রথম বিভাগে এইচএসসি পরীক্ষায় উত্তীর্ণ হন। রাজশাহী বিশ্ববিদ্যালয়ে ইংরেজি বিভাগে পাড়াশোনা করার সময় পিএ ম লং কোর্সের জেন্টেলম্যান ক্যাডেট হিসেবে পাকিস্তান সামরিক বাহিনীতে যোগদান করেন।

রাজনৈতিক ও কর্মজীবন 
মিলিটারি একাডেমীর ২ বছর মেয়াদি প্রশিক্ষণ শেষে সেনাবাহিনীতে অফিসার হিসেবে কমিশন্ড লাভ করেন। দেশি –বিদেশী পেশাগত উচ্চতর প্রশিক্ষণ গ্রহণের পাশাপাশি তিনি মিরপুর স্টাফ কলেজ থেকে পিএসসি ও প্রথম শেণীতে মাস্টার্স ইন-ডিফেন্স স্টাডিজ (এমডিএস) ডিগ্রি অর্জন করেন। এছাড়া তিনি অস্ট্রেলিয়া ও যুক্তরাষ্ট্রে উচ্চতর সামরিক প্রশিক্ষণ গ্রহণ করেন। ১৭ ইস্ট বেঙ্গল রেজিমেন্ট এর অধিনায়ক ছিলেন। রংপুর ও ঘাটাইল ইনফেন্ট্রি ব্রিগেড এ ব্রিগেড কমান্ডার হিসেবে দায়িত্ব পালন করেন। ময়মনসিংহ পদাতিক ডিভিশন এর জেনারেল অফিসার কমান্ডিং (জিওসি) হিসেবে দায়িত্ব পালন করেন। মিরপুর ডিফেন্স কমান্ড এন্ড স্টাফ কলেজের কমান্ড্যান্ট হিসেবে দায়িত্ব পালন করেন। ডিজিএফআই এর মহাপরিচালক ছিলেন। নজরুল ইসলাম রবি মুক্তিযুদ্ধ চলাকালে পাকিস্তান সেনানিবাসে বাঙালি কর্মকর্তা হিসেবে বন্দি জীবনযাপন করেন এব অকথ্য নির্যাতন ভোগ করেন।

রাজনৈতিক জীবন 
১৯৬৬ সালে তিনি পূর্ব পাকিস্তান ছাত্র লীগের একজন সক্রিয় কর্মি হিসেবে পরিচিত ছিলেন। একাদশ জাতীয় সংসদ নিবাচনে পাবনা-৪ ( ঈশ্বরদী-আটঘরিয়া) নির্বাচনী এলাকা থেকে বাংলাদেশ আওয়ামী লীগের নৌকা প্রতীকে মনোনয়ন প্রত্যাশী ছিলেন।

ব্যক্তিগত জীবন 
আশির দশকে নকশবন্দি মোজাদ্দেদীয়া তরিকার পীর টাঙ্গাইল প্যারাডাইসপাড়া দরবারের হজরত মাওলানা শাহ সুফি মকিম উদ্দিন আহমেদ নকশবন্দি মোজাদ্দেদী (রহ.)-এর হাতে বায়াত নেন এবং ১৯৯৪ সালে তিনি তরিকার খেলাফতও পান। নিজ বাসস্থান বেরুয়ানে মোজাদ্দেদীয় খানকা প্রতিষ্ঠা করেন। মেজর জেনারেল (অব:) এ,এস,এম, নজরুল ইসলাম রবি তার গ্রামে নিজস্ব জমিতে একটি এতিম খানা ও হাফেজিয়া মাদরাসা প্রতিষ্ঠা করেছেন। টাংগাইল, সিরাজগঞ্জ ও পাবনা জেলা নিয়ে মোজাদ্দেদীয়া মানব কল্যাণ সংস্থা নামক একটি সেবা মুলক প্রতিষ্ঠান গড়ে তুলেছেন। যার মাধ্যমে এতিম ও দুস্থ্যদের বিভিন্নভাবে সহায়তা করা হয়। এছাড়া এই প্রতিষ্ঠান থেকে ছাত্র বৃত্তিও প্রদান করা হয়ে থাকে।

তথ্যসূত্র

বহিঃসংযোগ 
আন্তঃবাহিনী জনসংযোগ পরিদপ্তর

বাংলাদেশী জেনারেল
বাংলাদেশ সেনাবাহিনীর জেনারেল
বাংলাদেশী সেনা কর্মকর্তা
জীবিত ব্যক্তি
প্রতিরক্ষা গোয়েন্দা মহাপরিদপ্তরের মহাপরিচালক
বাংলাদেশ আওয়ামী লীগের রাজনীতিবিদ
পাবনা জেলার রাজনীতিবিদ
সরকারি এডওয়ার্ড কলেজ, পাবনার প্রাক্তন শিক্ষার্থী
রাধানগর মজুমদার একাডেমী স্কুল এন্ড কলেজ, পাবনার প্রাক্তন শিক্ষার্থী
ইকরাম আলী খিল

ইকরাম আলী খিল (; জন্ম ২৯ সেপ্টেম্বর ২০০০) একজন আফগান ক্রিকেটার। ২০১৯ সালের মার্চে আফগানিস্তান জাতীয় ক্রিকেট দলের হয়ে তার আন্তর্জাতিক অভিষেক ঘটে।

আন্তর্জাতিক ক্যারিয়ার 
২০১৮ সালের ডিসেম্বরে এশিয়ান ক্রিকেট কাউন্সিল এমার্জিং টিম এশিয়া কাপে খেলার জন্য আফগানিস্তানের অনূর্ধ্ব-২৩টি দলে ডাক পান। ফেব্রুয়ারি ২০১৯-এ আয়ারল্যান্ডের বিরুদ্ধে ভারতে অনুষ্ঠিত টেস্ট ও একদিনের আন্তর্জাতিক সিরিজ খেলার জন্য ডাক পান। ২ মার্চ ২০১৯ তারিখে আয়ারল্যান্ডের বিপক্ষে তার একদিনের আন্তর্জাতিক ক্রিকেটে এবং  ১৫ মার্চ ২১০৯-এ টেস্ট অভিষেক ঘটে। ৬ জুন, ২০১৯-এ তিনি ২০১৯ ক্রিকেট বিশ্বকাপে খেলার জন্য আফগানিস্তানের দলে ডাক পান। হাঁটুতে আঘাত পাওয়ার কারণে মোহাম্মাদ শেহজাদ বিশ্বকাপ দল থেকে বাদ পরায়, তিনি তার স্থলাভিষিক্ত হন।

তথ্যসূত্র

বহিঃসংযোগ 

২০০০-এ জন্ম
জীবিত ব্যক্তি
২০১৯ ক্রিকেট বিশ্বকাপের ক্রিকেটার
আফগান ক্রিকেটার
আফগানিস্তানের টেস্ট ক্রিকেটার
আফগানিস্তানের একদিনের আন্তর্জাতিক ক্রিকেটার
কাবুল থেকে আগত ক্রিকেটার
বন্দ-ই-আমির রিজিওনের ক্রিকেটার
পাকতিয়া প্যান্থার্সের ক্রিকেটার
বন্দ-ই-আমির ড্রাগন্সের ক্রিকেটার
স্পিন ঘর টাইগার্সের ক্রিকেটার
২০২৩ ক্রিকেট বিশ্বকাপের ক্রিকেটার
ভেতরবন্দ জমিদার বাড়ি

ভিতরবন্দ জমিদার বাড়ি বাংলাদেশ এর কুড়িগ্রাম জেলার নাগেশ্বরী উপজেলার ভিতরবন্দ ইউনিয়নের ভিতরবন্দ গ্রামে অবস্থিত এক ঐতিহাসিক জমিদার বাড়ি।

ইতিহাস
কবে নাগাদ এবং কার দ্বারা এই জমিদার বংশ বা জমিদার বাড়ি প্রতিষ্ঠিত তার সঠিক তথ্য জানা যায়নি। ব্রিটিশ শাসনামলে এই ভিতরবন্দ পরগণাটির সদর দপ্তর ছিল রাজশাহীতে। পরবর্তীতে চিরস্থায়ী বন্দোবস্তর মাধ্যমে জমিদারী প্রথা চালু হলে এই ভিতরবন্দ পরগণার সদর দপ্তর রাজশাহী থেকে ভিতরবন্দতে স্থানান্তরিত হয় এবং সেই থেকে এখানে জমিদারীর গোড়াপত্তন ঘটে।

অবকাঠামো
আশ্চার্যের বিষয় হচ্ছে ভারত উপমহাদেশের সকল জমিদার বাড়ি ইট, সুরকি ও রড দিয়ে তৈরি হলেও এই জমিদার বাড়িটি কাঠ দিয়ে তৈরি করা হয়েছে। তবে বাড়ির প্রবেশদ্বার ইট ও সুরকি দিয়ে তৈরি করা হয়েছে।

বর্তমান অবস্থা

তথ্যসূত্র

ঐতিহাসিক স্থান
মঘাদিয়া জমিদার বাড়ি

মঘাদিয়া জমিদার বাড়ি বাংলাদেশ এর চট্টগ্রাম জেলার মীরসরাই উপজেলার মঘাদিয়া ইউনিয়নের মঘাদিয়া গ্রামে অবস্থিত এক ঐতিহাসিক জমিদার বাড়ি।

ইতিহাস
কার দ্বারা এবং কবে নাগাদ এই জমিদার বাড়ি এবং বংশটি প্রতিষ্ঠিত হয়েছে তার সঠিক তথ্য জানা যায়নি। তবে ইতিহাস থেকে এই জমিদার বংশের বেশ কয়েকজনের নাম জানা যায়। এই জমিদার বংশধররা ছিলেন ইসলাম ধর্মালম্বী। এই জমিদার বংশের সবচেয়ে পরিচিত জমিদার ছিলেন জমিদার নুরুল আবছার চৌধুরী। তিনি ১৮৯৫ইং সনে জন্মগ্রহণ করেন। তিনি ছিলেন এই জমিদার বংশের শেষ জমিদার। তিনি খুব অল্প বয়সেই জমিদারীর দায়িত্ব পান। কারণ তার পিতা জমিদার অলি আহম্মদ চৌধুরী মারা যাওয়ার পর তার বড় ভাই জমিদার আব্দুল হাই চৌধুরী জমিদারী দেখাশুনা করতেন। কিন্তু তিনি মাত্র ৩৩ বছর বয়সে মারা যান। আর এতেই তার উপর এই জমিদারীর দায়িত্ব এসে পড়ে। তবে তিনি দয়ালু, সততা ও ন্যায়ের সাথে জমিদারী পরিচালনা করাতে প্রজাদের কাছে অতি তাড়াতাড়ি পরিচিত হয়ে উঠেন। তিনি অনেক জনকল্যাণমূলক কাজ করেছেন। তিনি তার মায়ের নামে প্রাথমিক স্কুল, নিজের নামে উচ্চ বিদ্যালয়, শান্তিরহাট নামে শান্তিরহাট বাজার। এছাড়াও অসংখ্য এতিমখানা তৈরি করেছিলেন। তিনি তৎকালীন সময়ে রাজনীতির সাথে জড়িত ছিলেন। বাংলার মুখ্য মন্ত্রী শেরে বাংলা এ.কে ফজলুল হক এর সাথে রাজনীতি করেছেন এবং তার একজন ভালো বন্ধু ছিলেন।

অবকাঠামো
ইট, সুরকি আর রড দিয়ে নিপুণ শৈলীর গাঁথুনির দ্বিতল ভবন কালের সাক্ষী হয়ে দাঁড়িয়ে রয়েছে। প্রতিটি ঘরের ভেতর ও ছাদে রয়েছে প্রাচীন ঐতিহ্যের অনেক নিদর্শন।

বর্তমান অবস্থা
মঘাদিয়া জমিদার বাড়ির বর্তমান অবস্থা খুবই নাজুক। অযত্নে-অবহেলায় পড়ে আছে জমিদারবাড়ি। দূর থেকে দেখে মনে হবে- মনোরম পরিবেশে সবুজে ঘেরা একটি বাগানবাড়ি। কাছে গিয়ে দেখা গেল বিশালাকৃতির ভগ্নপ্রায় দ্বিতল অট্টালিকা। পুরনো ইটের দেওয়ালে রকমারি আগাছা, থরেথরে সাজানো ঝুঁকিপূর্ণ ঘরের ভেতর ঝোপঝাড়। আর সেখানটার পুরোটাই এখন পাখি ও পোকামাকড়ের দখলে।

তথ্যসূত্র 

মীরসরাই উপজেলা
মীরসরাই উপজেলার দর্শনীয় স্থান
হরিভান্সা

হরিভান্সা পুরনো গোয়ার বেসিলিকা গির্জা। পর্তুগীজ  উপনিবেশিকদের থেকে প্রাপ্ত পর্তুগীজ স্থাপত্যের একটি নিদর্শন। প্রাচীন সংস্কৃত গ্রন্থে এবং অন্যান্য পবিত্র হিন্দু গ্রন্থে উল্লেখ আছে এটির ব্যাপারে ('গোপাকাপুরি' বা 'গাপকপট্টণ')।

পুরনো গোয়া 
গোয়া ভেলহা (ইংরেজি: Goa Velha) ভারতের গোয়া রাজ্যের উত্তর গোয়া জেলার একটি শহর। ভারতের ২০০১ সালের আদমশুমারি অনুসারে গোয়া ভেলহা শহরের জনসংখ্যা হল ৫৪১১ জন। এর মধ্যে পুরুষ ৫৩% এবং নারী ৪৭%।

আরও দেখুন 

 পুরনো গোয়া
 উত্তর গোয়া জেলা
 দক্ষিণ গোয়া জেলা

তথ্যসূত্র

বহিঃসংযোগ 
এই নিবন্ধটি ভারতের গোয়া রাজ্যের একটি শহরের উপর অসম্পূর্ণ নিবন্ধ। আপনি এটির সম্প্রসারণে উইকিপিডিয়াকে সাহায্য করতে পারেন।

গোয়ার শহর ও নগর
গোয়ার শহর সংক্রান্ত অসম্পূর্ণ নিবন্ধ
অসম্পূর্ণ শহর নিবন্ধ
গোয়া
ঐতিহাসিক স্থান
হাড়িভাঙ্গা আম

হাড়িভাঙ্গা আম বাংলাদেশের একটি বিখ্যাত ও সুস্বাদু আম। বিশ্ববিখ্যাত এ হাড়িভাঙ্গা আমের উৎপত্তি রংপুর জেলার মিঠাপুকুর উপজেলার খোড়াগাছ ইউনিয়ন থেকে।

নামকরণের ইতিহাস 
আমটির ‘ইতিহাসের’ গোড়াপত্তন করেছিলেন নফল উদ্দিন পাইকার নামের এক বৃক্ষবিলাসী মানুষ। শুরুতে এর নাম ছিল মালদিয়া। আমগাছটির নিচে তিনি মাটির হাঁড়ি দিয়ে ফিল্টার বানিয়ে পানি দিতেন। একদিন রাতে কে বা কারা ওই মাটির হাঁড়িটি ভেঙে ফেলে। ওই গাছে বিপুল পরিমাণ আম ধরে। সেগুলো ছিল খুবই সুস্বাদু। সেগুলো বিক্রির জন্য বাজারে নিয়ে গেলে লোকজন ওই আম সম্পর্কে জানতে চায়। তখন চাষি নফল উদ্দিন মানুষকে বলেন, ‘যে গাছের নিচের হাড়িটা মানুষ ভাঙছিল সেই গাছেরই আম এগুলা।’ তখন থেকেই ওই গাছটির আম ‘হাড়িভাঙ্গা আম’ নামে পরিচিতি পায়।  বর্তমানে রংপুরের হাঁড়িভাঙা আমের মাতৃ গাছটির বয়স ৬৩ বছর।

বিবরণ 
বিশ্বখ্যাত, স্বাদে গন্ধে অতুলনীয় বাংলাদেশের আশ বিহীন হাড়িভাঙ্গা আম। গাছ লক্ষণীয় ও আকর্ষণীয়। ডগা পূষ্ট ও বলিষ্ঠ। ডালে জোড়কলম লাগালে গাছ অতি দ্রুত বৃদ্ধি পায়। চারা রোপনের পরবর্তী বছরেই মুকুল আসে। হাড়িভাঙ্গা আম গাছের অন্যতম বৈশিষ্ট্য হলো গাছের ডালপালা উর্ধ্বমূখী বা আকাশচুম্বী হওয়ার চেয়ে পাশে বেশি বিস্তৃত হয়। উচ্চতা কম হওয়ায় ঝড়-বাতাসে গাছ উপড়ে পড়েনা এবং আম কম ঝরে।

গঠন 
আমের উপরিভাগ বেশি মোটা ও চওড়া, নিচের অংশ চিকন। দেখতে সুঠাম ও মাংসালো, শ্বাস গোলাকার ও একটু লম্বা। শ্বাস অনেক ছোট, আঁশ নেই। আকারের তুলনায় ওজনে বেশি, গড়ে ৩টি আমে ১ কেজি হয়। কোন ক্ষেত্রে একটি আম ৫০০/৭০০ গ্রাম হয়ে থাকে। চামড়া কুচকে যায় তবুও পঁচে না। ছোট থেকে পাকা পর্যন্ত একেক স্তরে একেক স্বাদ পাওয়া যায়।

ঔষধি ও পুষ্টিগুন 
রাতকানা ও অন্ধত্ব প্রতিরোধে মহৌষধ। কচি পাতার রস দাঁতের ব্যথা উপশমকারী। আমের শুকনো মুকুল পাতলা পায়খানা, পুরনো অমাশয় এবং প্রস্রাবের জ্বালা-যন্ত্রণা উপশম করে।

ব্যবহার 
ফল হিসেবে খাওয়ার পাশাপাশি আম থেকে চাটনি, আচার, আমসত্ত্ব, মোরব্বা, জ্যাম, জেলি ও জুস তৈরি হয়। প্রচুর ভিটামিন ‘এ’ বা ক্যারোটিন, ভিটামিন ‘সি’, খনিজ পদার্থ ও ক্যালোরি রয়েছে।

গ্যালারি

আরও দেখুন 

 ফজলি আম
 হিমসাগর
 ল্যাংড়া

তথ্যসূত্র

বহিঃসংযোগ 
 রংপুরের বিখ্যাত হাড়িভাঙ্গা আম  - বাংলাদেশ জাতীয় তথ্য বাতায়ন

বাংলাদেশের ফল
বাংলার ফল
বাংলাদেশের উদ্ভিদ
বাংলার উদ্ভিদ
আম
সংক্রামক রোগ

সংক্রামক রোগ বলতে সেই সকল রোগ বুঝায়, যেসব রোগ একজন থেকে আরেকজনের শরীরে ছড়িয়ে পড়তে পারে। এই ছড়িয়ে পড়া শুধু মানুষ থেকে মানুষ নয়, পশু-পাখি থেকে মানুষে, পশু-পাখি থেকে পশু-পাখির মাঝে, কিংবা মানুষ থেকে পশু-পাখির  মাঝে ছড়িয়ে পড়তে পারে।  ১৮৪৯ সালে জন স্নো সর্বপ্রথম কলেরাকে সংক্রামক রোগ হিসেবে প্রস্তাব করেন। বিভিন্ন সময়ে বিভিন্ন সংক্রামক রোগের প্রাদুর্ভাব বা প্রকোপের কারণে অসংখ্য মহামারির ঘটনা ঘটেছে। করোনা মহামারিও এর অন্তর্ভুক্ত।

ছড়ানোর মাধ্যম

বেশিরভাগ মহামারিই সংক্রামক রোগের কারণে হয়ে থাকে, তবে এর ব্যতিক্রমও আছে যেমন- হলুদ জ্বর। সংক্রামক রোগ নানাভাবে ছড়াতে পারে, যেমন-

১। স্পর্শ : বেশ কিছু রোগ এভাবে ছড়ায়। যেমন স্ক্যাবিস, ছত্রাকজনিত চর্ম রোগ।

২। যৌন সংস্পর্শ: এইডস, সিফিলিস, গনোরিয়া, হেপাটাইটিস (বি, সি), হিউম্যান প্যাপিলোমা ভাইরাস ইনফেকশন যেটি জরায়ুমুুখ ক্যান্সারের অন্যতম কারণ, লিমফো গ্রানুলোমা ভেনেরিয়াম, শ্যাংক্রয়েড।

৩। খাদ্য ও পানীয় : টাইফয়েড, পোলিও মায়েলাইটিস, হেপাটাইটিস (এ, ডি), কলেরা, ডায়রিয়া, আমাশয়, বিভিন্ন কৃমি সংক্রমণ।

৪। বায়ু বাহিত: যক্ষ্মা, ইনফ্লুয়েঞ্জা, হুপিং কাশি, মেনিনজাইটিস, নিউমোনিয়া, ব্রংকাইটিস, ব্রংকিওলাইটিস, মাম্পস, রুবেলা, বসন্ত , হাম, করোনা ভাইরাস রোগ।

৫। ভেক্টর বাহিত:

মশা: ডেঙ্গি, চিকুনগুনিয়া, ইয়েলো ফিভার, ম্যালেরিয়া, ফাইলেরিয়াসিস।

মাছি : উদরাময়, আমাশয়, ক্রিমি সংক্রমণ, কালা জ্বর, চ্যাগাস ডিজিস, স্লিপিং সিকনেস, চোখের কৃমি (deer fly) ।

৬। ত্বকের মাধ্যমে: কিছু রোগের এজেন্ট সরাসরি ত্বকে ত্বকের সংস্পর্শে ছড়িয়ে পড়তে পারে, যেমন Tinea capitis, ছত্রাক যা দাদ সৃষ্টি করে, Tinea pedis, ছত্রাক যা ক্রীড়াবিদদের পায়ে সৃষ্টি করে এবং impetigo। যাইহোক, এই রোগ সম্ভবত প্রায়ই ফোমাইটের মাধ্যমে ছড়িয়ে পড়ে।

কারণগত শ্রেণিবিভাগ 
১। ব্যাকটেরিয়াল: যক্ষ্মা, ধনুষ্টংকার, টাইফয়েড, কলেরা।

২। ভাইরাল: ভাইরাল ইনফ্লুয়েঞ্জা, রোটা ভাইরাল ডায়রিয়া, ভাইরাল হেপাটাাাইটিস, এইডস, হাম, রুবেলা।

৩। ছত্রাকজনিত : বিভিন্ন চর্মরোগ, ছত্রাক জনিত ফুসফুস সংক্রমণ, মস্তিষ্ক ও মস্তিষ্ক আবরন সংক্রমণ, মহিলাদের শ্বেতপ্রদর ইত্যাদি।

৪। প্রোটিনজনিত (প্রিয়ন): ম্যাড কাউ, ক্রুজফিল্ড জ্যাকব

সংক্রমণ ঝুঁকি: ডায়াবেটিস রোগী, জন্মগত স্বল্প রোগপ্রতিরোধ ক্ষমতা সম্পন্ন ব্যক্তিদের সংক্রমণ ঝুুঁকি বেশি। কিছু রোগেও শরীর এর রোগপ্রতিরোধ ক্ষমতা  কমে যায়, যেমন এইডস, যক্ষ্মা, কালাজ্বর, ক্যনসার। তাছাড়া অতি ছোট শিশু এবং অতি বৃৃদ্ধদের সংক্রমণের ঝুঁকি বেশি।

রেফারেন্স

সংক্রামক রোগ
অণুজীববিজ্ঞান
রোগ-ব্যাধি
রোগবিস্তার বিজ্ঞান
কার্যকারণ সম্পর্ক
মাসুক মিয়া জনি

মাসুক মিয়া জনি (জন্ম: ১৬ জানুয়ারি ১৯৯৮; মাসুক মিয়া নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন।

২০১৫–১৬ মৌসুমে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। অতঃপর ২০১৭–১৮ মৌসুমে তিনি চট্টগ্রাম আবাহনীতে যোগদান করেছেন। চট্টগ্রাম আবাহনীতে ১ মৌসুম অতিবাহিত করার পর সাইফের সাথে চুক্তি স্বাক্ষর করলেও একটি ম্যাচেও অংশগ্রহণ করেননি। ২০১৯–২০ মৌসুমে, তিনি সাইফ হতে বসুন্ধরা কিংসে যোগদান করেছেন।

২০১৫ সালে, জনি বাংলাদেশ অনূর্ধ্ব-২০ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি ২০১৫ সালেই বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১৬ ম্যাচে অংশগ্রহণ করেছেন।

দলগতভাবে, জনি এপর্যন্ত ৩টি শিরোপা জয়লাভ করেছেন, যার সবগুলো তিনি বসুন্ধরা কিংসের হয়ে জয়লাভ করেছেন।

প্রারম্ভিক জীবন
মাসুক মিয়া জনি ১৯৯৮ সালের ১৬ই জানুয়ারি তারিখে বাংলাদেশের মৌলভীবাজারে জন্মগ্রহণ করেছেন এবং সেখানেই তার শৈশব অতিবাহিত করেছেন।
ছোট বেলা থেকেই খেলাধুলার প্রতি ছিলো মারাত্মক ঝোক।

আন্তর্জাতিক ফুটবল
জনি বাংলাদেশ অনূর্ধ্ব-২০ এবং বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। বাংলাদেশের বয়সভিত্তিক দলের হয়ে তিনি প্রায় ২ বছরে ৮ ম্যাচে অংশগ্রহণ করে ২টি গোল করেছেন। তিনি ২০১৫ সালের ২রা অক্টোবর তারিখে ২০১৬ এএফসি অনূর্ধ্ব-১৯ চ্যাম্পিয়নশিপ বাছাইপর্বে শ্রীলঙ্কা অনূর্ধ্ব-১৯ দলের বিরুদ্ধে বাংলাদেশের বয়সভিত্তিক দলের হয়ে প্রথমবারের মতো গোল করেছেন।

২০১৫ সালের ১২ই নভেম্বর তারিখে, মাত্র ১৭ বছর ৯ মাস ২৮ দিন বয়সে, জনি তাজিকিস্তানের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৫৪তম মিনিটে আক্রমণভাগের খেলোয়াড় সাখাওয়াত হোসেন রনির বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ৫–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে জনি মাত্র ১ ম্যাচে অংশগ্রহণ করেছেন।

পরিসংখ্যান

আন্তর্জাতিক

আন্তর্জাতিক গোল
অনূর্ধ্ব-২০

তথ্যসূত্র

বহিঃসংযোগ
 
 
 
 

১৯৯৮-এ জন্ম
জীবিত ব্যক্তি
বাংলাদেশের আন্তর্জাতিক ফুটবলার
বাংলাদেশী ফুটবলার
ফুটবল মধ্যমাঠের খেলোয়াড়
বসুন্ধরা কিংসের ফুটবলার
এশিয়ান গেমসে বাংলাদেশের প্রতিযোগী
বাংলাদেশের আন্তর্জাতিক যুব ফুটবলার
২০১৮ এশিয়ান গেমসের ফুটবলার
মৌলভীবাজার জেলার ব্যক্তি
আবাহনী লিমিটেডের (চট্টগ্রাম) ফুটবলার
২১শ শতাব্দীর বাংলাদেশী পুরুষ ক্রীড়াবিদ
বাংলাদেশী পুরুষ ফুটবলার
পুরুষ ফুটবল মধ্যমাঠের খেলোয়াড়
মোহামেডান স্পোর্টিং ক্লাবের (ঢাকা) ফুটবলার
সাইফ স্পোর্টিং ক্লাবের ফুটবলার
বেগমপুর রেলওয়ে স্টেশন

বেগমপুর রেলওয়ে স্টেশন হল  হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। বেগমপুর রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের হুগলী জেলায় পূর্বতাজপুর, বেগমপুরে অবস্থিত। স্টেশনটি বেগমপুর এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ২২ কি.মি. দূরে স্টেশনটি অবস্থিত।

ইতিহাস 
হাওড়া বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল।  বেগমপুর রেলওয়ে স্টেশন সহ হাওড়া থেকে বর্ধমান কর্ড লাইনটি ১৯৬৪-৬৬ সালে বিদ্যুৎকৌশল করা হয়েছিল।

তথ্যসূত্র 

হুগলী জেলার রেলওয়ে স্টেশন
১৯১৭-এ চালু রেলওয়ে স্টেশন
হাওড়া রেলওয়ে বিভাগ
কলকাতা শহরতলি রেল স্টেশন
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
১৯১৭-এ ভারতে চালু রেলওয়ে স্টেশন
লতিফপুর ইউনিয়ন, মির্জাপুর

লতিফপুর ইউনিয়ন বাংলাদেশের টাঙ্গাইল জেলার মির্জাপুর উপজেলার অন্তর্গত একটি ইউনিয়ন।

অবস্থান 
এটি মির্জাপুরের ৫ কিলোমিটার উত্তর-পূর্বে এবং টাঙ্গাইল শহরের ৩৩ কিলোমিটার দক্ষিণ-পূর্বে অবস্থিত।পশ্চিম দিকে ফতেপুর ইউনিয়ন, দক্ষিণে গোড়াই ইউনিয়ন, পূর্বদিকে আজগানা ইউনিয়ন, উত্তরে তরফপুর ইউনিয়ন।

ইতিহাস 
লতিফপুর ইউনিয়ন স্থাপিত হয় ২০১১ ইং সালে। লতিফপুর ইউনিয়নটি একটি নব গঠিত ইউনিয়ন। এর আগে এই ইউনিয়ন টি বৃহত্তর আজগানা ইউনিয়ন এর অন্তর্ভুক্ত ছিলো ।

আয়তন ও জনসংখ্যা 
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, লতিফপুর ইউনিয়নের মোট জনসংখ্যা ১৬,৮৫৭ জন। মোট ভোটার সংখ্যা ১১,৫১৩ জন।  এর মধ্যে পুরুষ ভোটার সংখ্যা ৫,৪৭৩ জন এবং মহিলা ভোটার সংখ্যা ৬০৪০ জন। ইউনিয়নে মোট ঘরসংখ্যা ৩৭৯৬ টি।

শিক্ষা 
লতিফপুর ইউনিয়নের গড় সাক্ষরতার হার শতকরা ৫৫.১ ভাগ (পুরুষ-৫৮.৮%, মহিলা-৫২%)।

গ্রামসমূহ 
১১টি গ্রাম নিয়ে লতিফপুর ইউনিয়ন গঠিত।

হাট-বাজার 

 বান্দাচালা বাজার
 হাট বাজার

খাল ও নদী 

বংশী নদী

আরও দেখুন 

 টাঙ্গাইল
 মির্জাপুর উপজেলা

তথ্যসূত্র 

মির্জাপুর উপজেলার ইউনিয়ন
ঢাকা বিভাগের জনবহুল স্থান
টাঙ্গাইল জেলার জনবহুল স্থান
সমপ্রেমী নাটকের তালিকা

এটি শুধুমাত্র বালক সমপ্রেমকেন্দ্রিক ধারাবাহিক (শর্টফিল্ম ও টেলিফিল্মসহ) এবং সমকাম ও উভকাম সংক্রান্ত চলচ্চিত্রের তালিকা। এলজিবিটি কেন্দ্রিক চলচ্চিত্রের তালিকা  পাতার সাথে এর সাদৃশ্য থাকলেও বিষয়বস্তু এক নয়।

টিভি ধারাবাহিক

স্বল্পদৈর্ঘ্য চলচ্চিত্র

পূর্ণদৈর্ঘ্য চলচ্চিত্র

আরো দেখুন

তথ্যসূত্র